Diari Oficial de la Generalitat Valenciana


Sumari del DOGV 4020, del 13-06-2001 (2001/5391)

Rotlle d'apel·lació número 1.111/2000. Cèdula de notificació.
-------------------------------------------------------------

### Dades del document

Número de DOGV
:   4020

Data del DOGV
:   13-06-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/5391


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.111/2000. Cèdula de notificació. [2001/Q5391]
  
La Secció Sisena de l'Audiència Provincial de València ha dictat, en el rotlle d'apel·lació número 1.111/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Interlocutòria número 116
  
- President: Vicente Ortega Llorca
  
- Magistrades:
  
· Ana Pérez Tórtola
  
· Purificación Martorell Zulueta
  
València, 14 de maig de 2001
  
Ha sigut ponent el president del tribunal.
  
Antecedents de fet
  
Primer
  
La procuradora Trinidad Forcada Chapa, en representació processal de la senyora Teresa García Polo i la senyora María Pilar Martín Polo, va interposar un recurs d'apel·lació contra la interlocutòria de data 9 de febrer de 2000, dictada en les actuacions de judici de menor quantia número 144 de 1999, tramitades pel Jutjat de Primera Instància número 15 de València, en les quals han sigut parts les demandades Repostería Facundo, SL, en rebel·lia, i la Tresoreria General de la Seguretat Social, representada pel lletrat de l'administració de la Seguretat Social, i que té la part dispositiva que diu així:
  
«Declarar la inadequació de procediment de judici de menor quantia, en la demanda de terceria de domini instada per la procuradora Trinidad Forcada Chapa, en nom i representació de la senyora Teresa García Polo i la senyora María Pilar Martín Polo, contra Repostería Facundo, SL, i la Tresoreria General de la Seguretat Social, sent-ne l'adequat, el judici de cognició, i tot això amb la imposició de les costes als actors».
  
Segon
  
Una vegada admés a tràmit a ambdós efectes, es van remetre les actuacions a aquest tribunal, amb l'emplaçament previ de les parts, que van comparéixer les apel·lants i la Tresoreria General de la Seguretat Social. Tramitat el recurs, es va assenyalar per a l'acte de la vista el dia 9 de maig de 2001, en què ha tingut lloc, i en el qual no va comparéixer la part apel·lant, mentre que l'apel·lada va interessar la seua íntegra confirmació, amb imposició de costes a la recurrent.
  
Tercer
  
En la substanciació d'aquest recurs s'han observat en la part substancial les prescripcions legals.
  
Part dispositiva
  
1. Desestimem el recurs interposat per la senyora Teresa García Polo i la senyora María Pilar Martín Polo.
  
2. Confirmem la resolució impugnada.
  
3. Imposem a les recurrents les costes d'aquesta alçada.
  
Amb testimoni d'aquesta resolució, de la qual es traslladarà un certificat al rotlle de sala, retorneu les actuacions originals al jutjat de procedència, perquè s'execute i es complisca.
  
Ho han acordat i firmat les persones anotades al marge.
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Repostería Facundo, SL.